4. การประกอบธุรกิจของแต่ละสายผลิตภัณฑ์/กลุ่มธุรกิจ

  4.1 ธุรกิจอสังหาริมทรัพย์

  4.1.1 บริการที่ปรึกษาพัฒนาอสังหาริมทรัพย์

  บริษัทฯ
  ให้บริการที่ปรึกษาทางด้านการพัฒนาอสังหาริมทรัพย์โดยเน้นธุรกิจโรงแรมและที่อยู่อาศัยเป็นหลัก
  การบริการครอบคลุมถึงการจัดหาโครงการ การทำรายงานการตรวจสอบสถานะ
  การทำวิจัยตลาด การศึกษาความเป็นไปได้ การวิเคราะห์ทางการเงิน การจัดโครงสร้างเงินทุน
  การบริหารโครงการ การออกแบบโครงการ การวางผังโครงการ การตลาดและการขาย
  รวมถึงการให้บริการที่ปรึกษาด้านกลยุทธ์การดำเนินธุรกิจ

  กลุ่มลูกค้าเป้าหมายหลักคือ นักลงทุนต่างชาติที่สนใจลงทุนร่วมกับหุ้นส่วนทางธุรกิจในประเทศไทย
  ซึ่งลูกค้ากลุ่มนี้มีความต้องการที่จะได้รับการบริการในคุณภาพสูงในระดับมาตรฐานสากลเพื่อให้มั่นใจได้ว่าการลงทุนนั้นๆ
  จะประสบความสำเร็จ ทางบริษัทฯ มีความเชื่อมั่นว่าทรัพยากรบุคคลของบริษัทฯ
  โดยเฉพาะผู้บริหารและพนักงานในตำแหน่งหลักมีความสามารถที่จะตอบสนองความต้องการของลูกค้าได้อย่างแน่นอน
  นอกจากนี้บริษัทฯ
  ยังมุ่งการบริการไปที่กลุ่มนักลงทุนในประเทศและเจ้าของโครงการที่ต้องการหาผู้ร่วมทุนหรือผู้สนับสนุนทางเงินทุน
  โดยบริษัทฯ สามารถให้บริการตั้งแต่ขั้นตอนการคัดเลือก การประเมิน
  ไปจนถึงการพิจารณาเลือกผู้ร่วมธุรกิจ

  ด้วยชื่อเสียงของบริษัทฯ ในเรื่องบริการให้คำปรึกษาทางด้านอสังหาริมทรัพย์
  อีกทั้งการที่ได้รับความไว้วางใจจากลูกค้ารายหนึ่งในการให้คำปรึกษากับโครงการพัฒนาโรงแรมในประเทศบังคลาเทศ
  บริษัทฯ คาดว่าจะมีรายได้จากบริการนี้จากโครงการในต่างประเทศมากขึ้นในอนาคต
  ถึงแม้ว่าจะยังน้อยกว่ารายได้จากโครงการในประเทศไทยก็ตาม

  รายได้จากการบริการนี้ขึ้นอยู่กับขอบเขตการให้บริการและความซับซ้อนของงาน
  อย่างไรก็ตามบริษัทฯ
  จะคำนวณค่าบริการตามระยะเวลาที่ให้บริการและคำนวณรายได้เป็นอัตราร้อยละจากมูลค่าทั้งหมดของโครงการ

  4.1.2 การพัฒนาและลงทุนในอสังหาริมทรัพย์

  บริษัทฯ
  มิได้มุ่งที่จะให้การพัฒนาและลงทุนในอสังหาริมทรัพย์เป็นธุรกิจหลักและเป็นรายได้หลักของบริษัทฯ
  เนื่องจากบริษัทฯ มิได้ต้องการจะเป็นเพียงผู้พัฒนาโครงการแบบทั่วๆ ไป แต่อย่างไรก็ตามบริษัทฯ
  มีความพร้อมที่จะทำการลงทุนโดยตรงในโครงการอสังหาริมทรัพย์ที่มีผลตอบแทนชัดเจนมากกว่าการลงทุนทั่วไป
  รวมถึงการเจาะตลาดเฉพาะกลุ่ม การนำไปสู่ธุรกิจอื่นๆ และการขยายโอกาสทางธุรกิจ บริษัทฯ
  จะเน้นธุรกิจโรงแรม โดยเฉพาะในบริษัท เรด แพลนเน็ตโฮเต็ลส์
  รวมไปถึงการให้คำปรึกษากับโครงการขนาดใหญ่ในเขตกรุงเทพมหานคร

  4.2 ธุรกิจให้บริการด้านสื่อ (มีเดีย)

  4.2.1 ธุรกิจการให้บริการเสริมสําหรับผู้ใช้โทรศัพท์เคลื่อนที่ (Wireless Value Added
  Service)

  บริษัทฯ เป็นผู้จัดหา รวบรวม พัฒนาข้อมูล เพื่อให้บริการเสริมกับผู้ใช้โทรศัพท์เคลื่อนที่ ซึ่งบริษัทฯ
  ให้บริการ และพัฒนาธุรกิจการให้บริการเสริมสําหรับผู้ใช้โทรศัพท์เคลื่อนที่ (Wireless Value
  Added Service) ซึ่งสามารถแบ่งตามประเภทธุรกิจ 2 กลุ่ม ได้แก่
  การให้บริการส่งข้อมูลบริการเสริมแบบพิเศษ (Premium Content)
  และการให้บริการส่งข้อมูลบริการเสริมแบบพื้นฐาน (Basic Content)
  โดยการให้บริการทั้งสองประเภทนี้จะถูกส่งข้อมูลผ่านผู้ให้บริการโทรศัพท์เคลื่อนที่เป็นพิเศษ
  นอกเหนือจากบริการปกติ
  การให้บริการเสริมประเภทนี้ทำให้ผู้ใช้โทรศัพท์เคลื่อนที่ก้าวข้ามการใช้โทรศัพท์เพื่อติดต่อสื่อสารทั่วไป
  หากแต่ผู้ใช้บริการโทรศัพท์เคลื่อนที่สามารถรับรู้ถึงข้อมูลข่าวสาร
  รวมทั้งความบันเทิงผ่านโทรศัพท์มือ
  ถือรายได้จากธุรกิจประเภทนี้มาจากการแบ่งรายได้ตามที่ระบุไว้ในสัญญากับผู้ให้บริการโทรศัพท์เคลื่อนที่แต่ละราย

  4.2.2 ธุรกิจ Interactive Media

  เมื่อธุรกิจการให้บริการเสริมสําหรับผู้ใช้โทรศัพท์เคลื่อนที่ (Wireless Value Added
  Service) มาถึงจุดอิ่มตัว

  บริษัทฯ จึงมองหาเทคโนโลยีใหม่ๆที่จะสามารถตองสนองความต้องการของลูกค้าแต่ละรายได้ดีขึ้น
  ในปี 2552 บริษัทฯ ได้จัดหาเทคโนโลยีสื่อแบบ Interactive
  ที่นำสมัยซึ่งสามารถทำงานได้ดีกว่าเทคโนโลยีอื่นๆ ที่มีอยู่ในตลาดในขณะนั้น
  และด้วยเทคโนโลยีพื้นฐานนี้เอง บริษัทฯ ได้พัฒนาแอพพลิเคชั่นที่หลากหลาย
  ที่สามารถตอบสนองความต้องการของลูกค้าได้หลากหลายขึ้น และในปัจจุบัน บริษัทฯ
  มีฐานลูกค้าสองประเภท ซึ่งกลุ่มแรกนั้นคือลูกค้าตรงที่ใช้บริการ Interactive Media
  ของบริษัทฯ และอีกกลุ่มหนึ่งคือผู้ประกอบการรับจัดงานกิจกรรมต่างๆ
  ที่ใช้บริการของเราเป็นส่วนหนึ่งของงานที่ผู้ประกอบการเหล่านั้นทำให้ลูกค้าของตัวเอง

4.3 ธุรกิจให้บริการด้านการลงทุน (Private Equity)

  4.3.1 ธุรกิจวาณิชธนกิจ (Investment Banking)

  ด้วยความเชี่ยวชาญในการจัดการการลงทุน บริษัทฯ ให้บริการให้คำปรึกษากับลูกค้าที่มีข้อจำกัด
  หรือขาดความเชี่ยวชาญในด้านใดด้านหนึ่งที่เกี่ยวข้องกับการลงทุน ซึ่งอาจจะเป็น
  การวางโครงสร้างการลงทุน การจัดหาแหล่งเงินทั้งที่เป็นเงินกู้และเงินทุน
  การศึกษาความเป็นไปได้ทางการเงิน การวางแนวคิดการลงทุน
  หรือการเจรจาต่อรองสัญญาต่างๆ บริการด้านวาณิชธนกิจมีแนวโน้มการเติบโตที่ดี
  เนื่องจากมีบริษัทฯ หรือนักลงทุนหลายรายที่มีแนวคิดทางธุรกิจที่ดี
  แต่ยังขาดทักษะในด้านใดด้านหนึ่งซึ่งมีความจะเป็นที่จะทำให้การลงทุนนั้นประสบความสำเร็จ
  รายได้จากบริการนี้จะอยู่ในรูปแบบผสมผสานระหว่างค่าจ้างที่กำหนดตายตัว
  และที่ผันแปรตามความสำเร็จของงาน

  4.3.2 บริการจัดการการลงทุน

  บริการนี้เป็นบริการที่ต่อเนื่องจากบริการวาณิชธนกิจ บริษัทฯ
  ให้บริการที่เกี่ยวข้องกับการลงทุนของลูกค้าอย่างครบวงจร ซึ่งทำให้บริษัทฯ
  เป็นผู้จัดการการลงทุนของลูกค้านั่นเอง

  4.4 การลงทุนโดยตรง

  กลยุทธ์ประการหนึ่งในการสร้างความเติบโตของบริษัทฯ
  คือการลงทุนโดยตรงในธุรกิจที่มีศักยภาพที่จะสร้างรายได้ ได้อย่างเข้มแข็ง
  ซึ่งการลงทุนในแต่ละครั้งจะได้รับการพิจารณาอย่างระมัดระวังและรอบคอบ
  ซึ่งการลงทุนเหล่านี้เป็นการสร้างโอกาสให้บริษัทฯ มีธุรกิจหลากหลายประเภท
  การลงทุนหลักในขณะนี้คือ บริษัท เรด แพลนเน็ตโฮเต็ลส์ จำกัด
  ซึ่งเป็นบริษัทที่ประกอบกิจการพัฒนาโรงแรมราคาประหยัดภายใต้ชื่อ ทูน โฮเต็ลส์ ดอทคอม
  (Tune Hotels.com) ในห้าประเทศ คือ ประเทศไทย ฟิลิปปินส์ อินโดนีเซีย บังคลาเทศ
  และจีน ซึ่งในปัจจุบันบริษัทฯ ถือหุ้นคิดเป็นร้อยละ 16.53 ใน บริษัท เรด แพลนเน็ตโฮเต็ลส์
  จำกัด การลงทุนในลำดับต่อมาคือ บริษัทหลักทรัพย์จัดการกองทุน โซลาริส จำกัด (เดิมชื่อ
  บริษัทหลักทรัพย์จัดการกองทุนรวม ซีมิโก้ จำกัด)
  ซึ่งมีใบอนุญาตประกอบการการจัดการกองทุนอย่างครบวงจรจากคณะกรรมการหลักทรัพย์และตลาดหลักทรัพย์แห่งประเทศไทย
  (กลต.) ในปัจจุบันบริษัทฯ ถือหุ้นคิดเป็น 25.00% ในบริษัทหลักทรัพย์จัดการกองทุน โซลาริส
  จำกัด กิจการสุดท้ายคือ บริษัท โฟโต้มี ดอทคอม จำกัด ซึ่งบริษัทฯ ถือหุ้นคิดเป็น 51.00%
  บริษัทนี้ให้บริการถ่ายภาพที่ผนวกเข้ากับระบบสังคมออนไลน์ (social-based)
  ซึ่งลูกค้าสามารถใช้ตู้ถ่ายภาพเหล่านี้เพื่อส่งเสริมและประชาสัมพันธ์สินค้าและบริการ
  และในขณะเดียวกันก็ยังสามารถเก็บข้อมูลของลูกค้าหรือผู้ใช้บริการ
  เพื่อวัตถุประสงค์ทางการตลาด หรือการทำวิจัย

  4.5 ธุรกิจจำหน่ายอาหารและเครื่องดื่ม (Food & Beverage Retail)

  ธุรกิจจำหน่ายอาหารและเครื่องดื่มจะเป็นธุรกิจใหม่ของบริษัทฯ
  ภายหลังการเข้าทำรายการซื้อและรับโอนกิจการทั้งหมดจากบริษัท ฟิโก้ฟู้ ดส์ จำกัด
  ผลของการซื้อและรับโอนกิจการทั้งหมดจะทำให้บริษัทฯ ได้รับธุรกิจอาหารทั้งหมดของบริษัท ฟิโก้
  ฟู้ดส์ จำกัด รวมไปถึงสิทธิในแฟรนไชส์โดมิโน่ พิซซ่า และ คอฟฟีบีน แอนด์ ทีลีฟ
  ตลอดจนทรัพยากรบุคคล และประสบการณ์ต่างๆ ในการทำธุรกิจจำหน่ายอาหารและเครื่องดื่ม
  ซึ่งจะทำให้การประกอบธุรกิจนั้นดำเนินไปได้อย่างต่อเนื่อง

  ในปัจจุบันนั้นธุรกิจอาหารของบริษัท ฟิโก้ ฟู้ดส์ จำกัด ที่บริษัทฯ
  จะรับโอนมาประกอบไปด้วยร้านโดมิโน่ พิซซ่า ซึ่งบริษัทฯ
  จะเป็นผู้ที่ได้รับสิทธิแฟรนไชส์แต่เพียงผู้เดียวในประเทศไทย
  ในการเปิดและดำเนินธุรกิจของโดนิโน่ พิซซ่า
  เป็นธุรกิจอาหารประเภทพิซซ่าที่ได้รับความนิยมเป็นอย่างมากในประเทศสหรัฐอเมริกา
  และในประเทศอื่นๆ เช่น อินเดีย สิงคโปร์ มาเลเซีย จีน ญี่ปุ่น และเกาหลีใต้
  อาหารประเภทพิซซ่านั้นได้รับความนิยมเป็นอย่างมากในประเทศไทย
  แต่มีผู้ประกอบการขนาดใหญ่เพียงไม่กี่ราย ด้วยชื่อเสียง และมาตรฐานของสินค้าของโดมิโน่
  พิซซ่าในระดับนานาชาติ จะทำให้โดมิโน่ พิซซ่า
  สามารถเข้าสู่ตลาดในประเทศไทยและได้รับการยอมรับจากผู้บริโภคได้ในเวลาอันสั้น
  เพราะเป็นธรรมชาติของผู้บริโภคที่อยากจะทดลองสินค้าใหม่
  โดยเฉพาะในยุคที่การสื่อสารผ่านโลกออนไลน์สามารถทำได้อย่างรวดเร็ว
  โปรดดูข้อมูลเพิ่มเติมของโดมิโน่ พิซซ่าได้ที่ www.dominos.com

  นอกจากนั้นบริษัทฯ จะยังเป็นผู้ที่ได้รับสิทธิแฟรนไชส์แต่เพียงผู้เดียวในประเทศไทย
  ในการเปิดและดำเนินธุรกิจของคอฟฟี่ บีน แอนด์ ทีลีฟ ซึ่งเปิดดำเนินธุรกิจร้านขายกาแฟ ชา
  อาหารและขนมมาเป็นเวลายาวนานถึง 50 ปี โดยเริ่มต้นจากรัฐแคลิฟอร์เนีย
  ประเทศสหรัฐอเมริกา และในปัจจุบันมีร้านกาแฟคอฟฟี่ บีน แอนด์ ทีลีฟ
  เปิดดำเนินการอยู่ในมากกว่า 20 ประเทศทั่วโลก เช่น มาเลเซีย เกาหลีใต้ สิงคโปร์
  อินโดนีเซีย ซึ่งในปัจจุบันวัฒนธรรมการดื่มกาแฟได้พัฒนาไปอย่างมาก
  ผู้บริโภคมีความรู้เกี่ยวกับการดื่มกาแฟ และมีความซับซ้อนในการเลือกร้านกาแฟมากขึ้น
  ด้วยประวัติอันยาวนาน มาตรฐานของรสชาติกาแฟ รวมถึงรูปแบบและดีไซน์ของร้าน
  จะทำให้บริษัทฯ สามารถสร้างให้ คอฟฟี่ บีน แอนด์ ทีลีฟ
  เป็นร้านกาแฟที่ได้รับความนิยมเป็นอันดับต้นๆ ของประเทศไทยได้ในเวลาไม่นาน
  โปรดดูข้อมูลเพิ่มเติมของคอฟฟี่ บีน แอนด์ ทีลีฟ ได้ที่ www.coffeebean.com

  นอกจากธุรกิจร้านอาหารและเครื่องดื่มที่ดำเนินการภายใต้สิทธิแฟรนไชส์ของโดมิโน่ พิซซ่า
  และคอฟฟี่ บีน แอนด์ ทีลีฟ แล้ว บริษัทฯ
  ยังมีธุรกิจร้านอาหารและเครื่องดื่มที่เป็นกลุ่มร้านอาหารที่ไม่ได้ดำเนินงานภายใต้สิทธิแฟรนไชส์ด้วย
  โดยเป็นร้านอาหารที่ได้รับการออกแบบทั้งรูปแบบ ประเภทของอาหาร
  รวมถึงบรรยากาศให้มีเอกลักษณ์และสอดคล้องกับความต้องการของผู้บริโภค
  ปัจจุบันมีร้านที่เปิดดำเนินการแล้วทั้งหมด 5 ร้าน ได้แก่ ร้าน Iron Fairies ร้าน Fat
  Gut’Z ร้าน Mr’ Jone’s Orphanage ร้าน Fat’ R Gut’z และร้าน Clouds
  โดยทุกร้านตั้งอยู่ในบริเวณทองหล่อซึ่งเป็นศูนย์รวมร้านอาหารสมัยใหม่อันเป็นบริเวณที่มีศักยภาพ
  และทุกร้านได้รับความนิยมเป็นอย่างมาก โดยบริษัทฯ
  มีแผนที่จะขยายกิจการโดยการเปิดร้านเพิ่มขึ้น โดยจะเน้นที่บริเวณที่มีศักยภาพเป็นหลัก

  ในขณะเดียวกัน บริษัทฯ ก็จะมองหาแฟรนไชส์อื่นๆ
  ที่มีศักยภาพที่จะเติบโตในประเทศไทยได้เพิ่มขึ้น
  ทั้งนี้กระบวนการคัดเลือกจะเป็นไปอย่างระมัดระวัง
  โดยจะมุ่งเน้นที่ร้านอาหารที่ได้รับความนิยมหรือมีชื่อเสียงในระดับนานาชาติเป็นหลัก